Likumprojekts

**Grozījumi likumā “Par nodokļu piemērošanu brīvostās un speciālajās ekonomiskajās zonās”**

Izdarīt likumā “Par nodokļu piemērošanu brīvostās un speciālajās ekonomiskajās zonās” (Latvijas Republikas Saeimas un Ministru Kabineta Ziņotājs, 2001, 17. nr.; 2003, 13. nr.; 2004, 9. nr.; 2005, 4. nr.; 2007, 3. nr.; Latvijas Vēstnesis, 2011, 80. nr.; 2013, 80., 187. nr.; 2014, 133.nr.; 2016, 125.nr.) šādus grozījumus:

 1. 1. panta otrajā daļā:

izteikt 1. punkta “e” apakšpunktu šādā redakcijā:

 “e) Latgales speciālās ekonomiskās zonas pārvaldes speciālās ekonomiskās zonas kapitālsabiedrībai izsniegta atļauja par tiesībām piemērot tiešo nodokļu atvieglojumus par Latgales speciālās ekonomiskās zonas teritorijā veiktajiem ieguldījumiem atbalstāmajās nozarēs;”;

papildināt 12. punktu pēc vārdiem “nemateriālie ieguldījumi” iekavās ar simbolu un vārdiem “, informācijas tehnoloģiju programmatūras iegādes izmaksas” iekavās;

papildināt 12. punktu ar “g” apakšpunktu šādā redakcijā:

“g) enerģijas ražojošo iekārtu izmaksas ir attiecināmas, ja tās atbilst šā likuma 5. panta ceturtās daļas 8. punkta nosacījumiem.”.

 2. 5. pantā:

izteikt otrās daļas 2. punktu šādā redakcijā:

“2) veic komercdarbību tikai speciālās ekonomiskās zonas vai brīvostas teritorijā. Latgales speciālajā ekonomiskajā zonā atļauju par tiesībām piemērot tiešo nodokļu atvieglojumus var piešķirt kapitālsabiedrībai, kas komercdarbību veic Latgales speciālās ekonomiskās zonas teritorijā, un tā ir kapitālsabiedrības plānotā ieguldījumu projekta īstenošanas vieta. Latgales speciālajā ekonomiskajā zonā ievēro šādus nosacījumus:

a) kapitālsabiedrībai nav tiesību veikt komercdarbību ārpus Latgales reģiona teritorijas;

b) ja kapitālsabiedrībai ir vairākas struktūrvienības, tad kapitālsabiedrība skaidri nodala finanšu plūsmu starp teritorijām Latgales reģionā, par kurām kapitālsabiedrībai ir piešķirta atļauja par tiesībām piemērot tiešo nodokļu atvieglojumus, no teritorijām, par kurām nav piešķirta atļauja par tiesībām piemērot tiešo nodokļu atvieglojumus, un tās nav iekļautas Latgales speciālajā ekonomiskajā zonas teritorijā;

c) kapitālsabiedrība izveido nodalītu finanšu plūsmu attiecībā uz darbību, kas veikta Latgales speciālās ekonomiskās zonas teritorijā atbalstāmajās nozarēs un pārējās struktūrvienībās Latgales reģiona teritorijā.”;

papildināt ar 21punktu šādā redakcijā:

“21) Par komercdarbību ārpus speciālās ekonomiskās zonas vai brīvostas teritorijas nav uzskatāma:

a) zonas kapitālsabiedrības vai licencētas kapitālsabiedrības pārvaldes institūcijas vai pārstāvniecības atrašanās ārpus speciālās ekonomiskās zonas vai brīvostas teritorijas,

b) darījuma sarunu vešana un līgumu noslēgšana ārpus speciālās ekonomiskās zonas vai brīvostas teritorijas,

c) preču tranzīts no speciālās ekonomiskās zonas vai brīvostas teritorijas vai uz to,

d) citas darbības, kurām nav preču-naudas (arī ieskaita) darījuma izpildes rakstura.”;

izteikt ceturtās daļas 8. punktu šādā redakcijā:

“8) Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 13. panta “b” apakšpunktā minētās enerģijas ražošanas un sadales nozares kapitālsabiedrībām un Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 2. panta 130. punktā minētajai energoinfrastruktūrai, izņemot zonas kapitālsabiedrībām vai licencētām kapitālsabiedrībām, kas ieguldījumu izmaksu aprēķinā ir ietvērušas šā likuma 1. panta otrās daļas 12. punkta “g” apakšpunktā noteiktās enerģijas ražojošo iekārtu izmaksas, un tās atbilst visiem minētajiem nosacījumiem:

a) ieguldījumu projekta galvenais mērķis nav vērsts uz enerģijas ražošanu un tirdzniecību;

b) sākotnējie ieguldījumi enerģijas ražojošās iekārtās ir plānoti mazākā apjomā attiecībā pret visiem veicamajiem sākotnējiem ieguldījumiem projekta ietvaros. Enerģijas ražojošo iekārtu izmaksas ir attiecināmas ne vairāk kā 30 procentu apmērā no kopējās ieguldījumu vērtības projektā;

c) enerģija ir saražota zonas kapitālsabiedrības vai licencētas kapitālsabiedrības pašpatēriņam un enerģijas ražošanas jaudai ir jābūt pielāgotai zonas kapitālsabiedrības vai licencētas kapitālsabiedrības ražošanas vai pakalpojumu nodrošināšanai;

d) ieguldījumi ir attiecināmi uz atjaunojamiem enerģijas avotiem vai augstas efektivitātes koģenerācijā.”;

papildināt piekto daļu ar teikumu šādā redakcijā:

“Finanšu plūsma šā likuma izpratnē ir saimniecisko darījumu izmaksu un ieņēmumu plūsma, kurā nodala zonas kapitālsabiedrības vai licencētas kapitālsabiedrības pamatdarbības, ieguldīšanas darbības un finansēšanas darbības ieņēmumus un izdevumus atbalstāmajā nozarē no citu darbības nozaru kapitālsabiedrības ieņēmumiem un izdevumiem.”.

3. 8. pantā:

izteikt piekto daļu šādā redakcijā:

“(5) Ja zonas kapitālsabiedrība vai licencēta kapitālsabiedrība, kas ir veikusi ieguldījumus atbilstoši šā likuma [1.](https://likumi.lv/ta/id/33419#p1) panta otrās daļas 12. punktam, tiek likvidēta vai iegādātie aktīvi tiek atsavināti pirms Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 14. panta 5. punktā minētā termiņa beigām vai divu gadu laikā pēc tam, kad ir pabeigts sākotnējais ieguldījums, kuram pieprasīts atbalsts tiešo nodokļu atvieglojumu veidā, veic pārcelšanu, vai ir pārkāpusi citas Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) prasības, tā veic tiešo nodokļu pārrēķinu par taksācijas periodiem, kuros piemēroti tiešo nodokļu atvieglojumi, un iemaksā budžetā visu summu, par kuru šo atvieglojumu piemērošanas rezultātā bija samazināti maksājamie nodokļi, un procentus.”;

papildināt ar 5. 1 daļu šādā redakcijā:

“(51) Šā likuma 8. panta piektajā daļā minētie procenti nosakāmi par visu laika periodu, kurā zonas kapitālsabiedrībai vai licencētai kapitālsabiedrībai ir piemēroti tiešo nodokļu atvieglojumi, kurus aprēķina pēc likmes, kas vienāda ar likmi, kas tiktu piemērota, ja zonas kapitālsabiedrībai vai licencētai kapitālsabiedrībai minētajā laika posmā attiecīgā atbalsta summa būtu jāaizņemas finanšu tirgū.”;

izteikt septīto daļu šādā redakcijā:

“(7) Šā panta piektajā daļā un sestās daļas 2. punktā minētajos gadījumos tiešo nodokļu samazinājuma summa, kas izveidojusies tiešo nodokļu atvieglojumu piemērošanas rezultātā, uzskatāma par nelikumīgu atbalstu tiešo nodokļu atvieglojumu veidā, kura atgūstama kopā ar šā likuma 8. panta 5. 1 daļā noteiktajiem procentiem.”.

4. 8. 1 pantā:

aizstāt pirmajā daļā vārdus “plānotais ieguldījumu projekts” ar vārdiem “attiecināmās izmaksas”;

izteikt otro daļu šādā redakcijā:

“(2) Nosakot plānotā ieguldījumu projekta apmēru un pieļaujamos procentus nodokļu atvieglojumu piemērošanai, ņem vērā visus kapitālsabiedrības (grupas līmenī) sākotnējos ieguldījumus, kurus kapitālsabiedrība ir sākusi triju gadu laikā no dienas, kad sākti darbi pie jaunā sākotnējā ieguldījuma, kuri veikti tajā pašā statistiski teritoriālo vienību klasifikācijas (NUTS) III līmeņa reģionā (vienots ieguldījumu projekts), kuru veikšanai kapitālsabiedrība saņēmusi vai plāno saņemt atbalstu. Nosakot visu sākotnējo ieguldījumu apmēru, ņem vērā faktiski veiktos sākotnējos ieguldījumus un attiecīgajos projektos paredzētos, bet vēl neveiktos ieguldījumus.”.

5. Papildināt pārejas noteikumus ar 19. punktu šādā redakcijā:

“19. Grozījumus šā likuma 5. panta otrās daļas 2. punktā attiecībā uz tiesībām kapitālsabiedrībām veikt darbību Latgales reģionā piemēro darbībai, kas uzsākta no 2020. gada 1. janvāra, un par kuru kapitālsabiedrība sniegusi informāciju Latgales speciālās ekonomiskās zonas pārvaldei.”.

Ministru prezidents Arturs Krišjānis Kariņš

Vides aizsardzības un

reģionālās attīstības ministrs Juris Pūce